Здравейте, имаме нужда от спешна консултация. Ще пътуваме с група в страни от ЕС и Швейцария. В групата има две сестри- едната е български гражданин, а другата- руски, като двете са с едни и същи родители. Сестрата с руско гражданство притежава карта за постоянно пребиваване в България от доста години, тук има семейство, тук е учила и тук работи. От 4 години чака да й се издаде лична карта, но административната машина явно действа избирателно. Та въпросът е: Възможно ли е да пътува с картата за постоянно пребиваване в страните от ЕС?  

Благодаря предварително.




Пътуване в ЕС на лице с документ за постоянно пребиваване в България
====================================================================

 

Здравейте, Бонка Щерева,


руската гражданка следва да притежава виза при преминаването на външните граници на държавите членки на ЕС – така РЕГЛАМЕНТ (ЕС) 2018/1806 НА ЕВРОПЕЙСКИЯ ПАРЛАМЕНТ И НА СЪВЕТА от 14 ноември 2018 година за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване.


Поздрави,  

адв. Николина Митова  

тел. 0898 303092


